**Milan Kujundžić Aberdar** (Beograd, 28. februar 1842 — Beograd, 26. novembar 1893) je bio srpski filozof i političar.

Biografija
----------

Rođen je u Beogradu kao **Janićije** ali je svoje ime posrbio u Milan. Nadimak Aberdar je dodao imenu i prezimenu po svojoj prvoj zbirci pesama.

Roditelji su mu bili zanatlija Jovan Kujundžić „Valjevac" (1813-1877) i Anastasija - Nasta, ćerka predsednika suda Maksima Rankovića (1790-1843) i Stane (1788-1878). Njegova sestra Jelena - Jela (1844-1908) bila je udata za Stojana Novakovića Brat po ocu bio je lekar i medicinski pisac Vojislav Kujundžić (1872-1946).

Gimnaziju je učio u Beogradu i Pančevu, a upisao se na pravni odsek Liceja u Beogradu. Zbog turskog bombardovanja Beograda 1862. prekinuo je studije i postao konjički desetar. Nakon toga dobija stipendiju srpske vlade i odlazi da studira filozofiju u Beču, Minhenu i Parizu, a onda i na Oksfordu. Pre nego što je završio studije, 1866. ministar prosvete ga vraća u Srbiju da preuzme katedru filozofije na Velikoj školi.

Bio je profesor filosofije na Velikoj školi, sekretar Srpskog učenog društva (od 1873. do 1882.), predsednik Narodne skupštine (od 1880. do 1885.), ministar prosvete (1886-1887), poslanik u Rimu, urednik Mlade Srbadije i pesnik.

Kao ministar prosvete i crkvenih dela, izdejstvovao je 1886. godine ukidanje dvaju srpskih pravoslavnih eparhija, Šabačke i Negotinske, što je bilo suprotno željama Svetog arhijerejskog sinoda i potrebama Pravoslavne crkve u Kraljevini Srbiji.

Kada je 5. aprila 1887. kralj Milan Obrenović imenovao prvih 16 akademika Srpske kraljevske akademije, među njima je bio i Milan Kujundžić Aberdar.

Učestvovao je u srpsko-turskim ratovima 1876-1878. i zbog toga unapređen u majora, a kasnije i potpukovnika. Od brojnih odlikovanja koja je dobio, najznačajnija su: medalja obnovioca Srpske kraljevine, Takovski krst III stepena, orden Belog orla III stepena i Takovski krst IV stepena sa mačevima.

Njegova najznačajnija filozofska dela su: *Kratki pregled harmonije u svetu, Filozofija u Srba, Šta je i koliko u nas urađeno na lođici?* i *Ide li svet na bolje ili na gore?*.

Literatura
----------

* Perić, Đorđe (2014). „Popularne pesme i tajna ljubav Milana Kujundžića - Aberdara". *Danica za 2015*: 324-346.
* Puzović, Predrag (1995). „Ukidanje Negotinske i Šabačke eparhije 1886". *Bogoslovlje: Časopis Pravoslavnog bogoslovskog fakulteta u Beogradu* **39** (1-2): 143-158.

Spoljašnje veze
---------------

* Biografija na sajtu SANU
* Mira Sofronijević: Milan Kujundžić Aberdar (1995)

| * p
* r
* u
Predsednici Narodne skupštine Kraljevine Srbije |
| --- |
| Predsednik Narodne skupštine | 
* Aleksa Popović
* Milan Kujundžić
* Sima Nestorović
* Milan Kujundžić
* Đorđe Pavlović
* Todor Tucaković
* Rista Popović
* Kosta Taušanović
* Nikola Pašić
* Dimitrije Katić
* Pavle Vuković
* Živan Živanović
* Nikola Pašić
* Svetomir Nikolajević
* Milutin Garašanin
* Nikola Pašić
* Sima Nestorović

 | Grb Kraljevine Srbije |
| Predsednici dvodomnogNarodnog predstavništva | 

|  |  |
| --- | --- |
| Predsednik Narodne skupštine | 
* Rista Popović
* Aca Stanojević

 |
| Predsednik Senata | 
* Dimitrije Marinković
* Petar Velimirović

 |

 |
| Predsednik Narodne skupštine | 
* Aca Stanojević
* Ljubomir Davidović
* Nikola Nikolić
* Aca Stanojević
* Mihailo A. Popović
* Milenko Vesnić
* Ljubomir Jovanović
* Stanojlo Vukčević
* Ljubomir Jovanović
* Andra Nikolić
* Đoka Bračinac

 |
| 
* Povezano: Predsednici Narodne skupštine Kneževine Srbije
* Predsednici Narodnog predstavništva Kraljevine SHS/Jugoslavije

 |